Ksenoglosio

Ksenoglosio estas supozata paranormala fenomeno, laŭ kiu homo kapablas paroli, au skribi, per fremda lingvo ne lerninte ĝinSarah Thomason. "Xenoglossy". En Gordon Stein. (1996). The Encyclopedia of the Paranormal. Prometheus Books.  (). El grekaj vortoj ξένος, ksenos «stranga, fremda» kaj γλῶσσα, glossa «lingvo, parolo» , la termino estis inventita en 1905 de la Nobel-premiito pri medicino kaj fiziologo Charles Richet. La hipoteza reala aŭ fikcia ksenoglosio troveblas en diversaj kampoj.

 Kristanismo 
Ĉi tiu fenomeno estas menciita en Agoj de la Apostoloj, ĉapitro 2, dum Pentekosto, kiam la unuaj disĉiploj de Jesuo Kristo kunvenis, nombrante cent dudek, kaj fajrlangoj ripozis sur ĉiu el ili, formaligante la alvenon de la Sankta Spirito en epizodo de inspira komunikado, kiu permesis al la disĉiploj esprimi sin en lingvoj krom la galilea dialekto kaj esti komprenitaj de fremdulojMal Couch, A Bible Handbook to the Acts of the Apostles, Kregel Academic, USA, 1999, p. 38 ()Bill Lockwood, 'Gift of tongues' involved speaking foreign languages, timesrecordnews.com, USA, Decembro la 10a, 2016|language=angle.Pluraj raportoj pri miraklaj kapabloj de certaj individuoj legi, skribi, paroli aŭ kompreni fremdan lingvon, kiel menciite en la Biblio, estis ligitaj en similaj kristanaj rakontoj dum la Mezepoko.  Similaj asertoj estis ankaŭ faritaj de kelkaj pentekostaj teologoj de la Pentekosta religio en 1901Craig S. Keener, Spirit Hermeneutics, Wm. B. Eerdmans Publishing, USA, 2016, p. 64 (). 

 Spiritismo 
Ksenoglosio rilatas al formo de mediumeco, en kiu mediumoj parolas aŭ skribas en fremdaj lingvoj, ĉu ekzistantaj aŭ historiaj, sed nekonataj al si mem kaj foje al la ĉeestantoj de la seanco. Du kategorioj de ksenoglosio estas agnoskitaj:

1- kazoj akiritaj per aŭtomata parolado kaj aŭda mediumeco ; 

2- kazoj akiritaj per aŭtomata skribado aŭ psikografio. 

Oni kredas, ke la senkorpa spirito agas sur la mediumon, aŭ "donante" al li fremdajn frazojn per penstransdono aŭ spiritvoĉo , aŭ rekte prenante motoran kontrolon de la voĉo aŭ brako de la mediumo (kaze de aŭtomata/meĥanika skribado) por esprimi sin en alia lingvo. 

La violonisto Florizel Von Reuter regule praktikis ksenoglosion, helpate de sia patrino, la mediumo Grace Von Reuter, uzante instrumenton nomatan "adicilo". Kelkaj el la mesaĝoj, kiujn ili ricevis, estis diktitaj en inversa ordo de normala legado (la unua ricevita litero estis fakte la lasta litero de la frazo, la dua litero respondis al la antaŭlasta litero, kaj tiel plu), kaj ĉi tiuj mesaĝoj respondis demandojn prezentitajn de homoj invititaj al la seanco. Florizel verkis plurajn librojn rakontantajn ĉion ĉi.

 Referencoj 

 Vidu ankaŭ 

 Charles Richet
 Ian Stevenson
 Glosolalio
 Poligloto
 Spiritismo

Kategorio:Mediumoj
Kategorio:Paranormala terminologio
Kategorio:Psikolingvistiko
Kategorio:Spiritismo